ສະຫະລັດ ປິດສູນກາງປິ່ນປົວ ອີໂບລາ ຢູ່ ໄລບີເຣຍ
ສະຫະລັດ ປິດສູນກາງປິ່ນປົວ ອີໂບລາ ຢູ່ໃນໄລບີເຣຍ ຫຼັງຈາກປະສົບຜົນສຳເລັດ ໃນການປະຕິບັດງານ ທີ່ປາກົດວ່າ ບໍ່ມີມີການລະບາດ ກໍລະນີໃໝ່ອີກ.
ບັນດາເຈົ້າໜ້າທີ່ ສາທາລະນະສຸກ ສະຫະລັດ ກຳລັງປິດສູນກາງປິ່ນປົວ ທີ່ເຂົາເຈົ້າໄດ້ຕັ້ງຂື້ນມາ ຢູ່ໃນໄລບີເຣຍ ໃນຂະນະທີ່ເກີດວິກິດການອີໂບລາ ຮ້າຍແຮງສຸດໃນປີກາຍນີ້ ແຕ່ໃນເວລານີ້ປະເທດດັ່ງກ່າວ ພວມກຽມທີ່ຈະປະກາດວ່າ ຕົນ ປອດຈາກເຊື້ອໄວຣັສອີໂບລາແລ້ວ 32 ມື້ໄດ້ຜ່ານພົ້ນໄປ ໃນໄລບີເຣຍ ໂດຍປາດສະຈາກກໍລະນີ ໃໝ່ຂອງເຊື້ອອີໂບ ລາ ຖ້າຫາກມັນຍັງເປັນຈັ່ງຊີ້ ໄປຈົນຮອດ ວັນທີ 9 ເດືອນພຶດສະພາແລ້ວ ອົງ ການອະນາໄມໂລກກໍມີທ່າ ທາງວ່າ ຈະປະກາດໃຫ້ໄລບີເຣຍເປັນປະເທດທີ່ປອດ ຈາກ ເຊື້ອອີໂບລາ ປີກາຍນີ້ ລັດຖະບານ ສະຫະລັດ ໄດ້ສົ່ງທະຫານກວ່າ 2000ຄົນໄປຕໍ່ສູ້ກັບ ເຊື້ອອີໂບລາ ຢູ່ໄລບີເຣຍ ໂດຍໄດ້ຕັ້ງສູນກາງປິ່ນປົວຂຶ້ນປະມານ 15 ແຫ່ງ ກອງທະຫານອາເມຣິກັນ ໄດ້ຖືກຖອນກັບຄືນປະເທດໃນເດືອນກຸມພາຜ່ານມາ ໃນຂະນະທີ່ຈຳນວນກໍລະນີການລະ ບາດໄດ້ຫລຸດລົງ ອົງການອະນາໄມໂລກກ່າວວ່າ ເຊື້ອໄວຣັສອີໂບລາ ໄດ້ເຮັດໃຫ້ມີຜູ້ເສຍຊີວິດຫລາຍກວ່່າ 10,000 ຄົນ ສ່ວນໃຫຍ່ຢູ່ບັນດາປະເທດອາຟຣິກາຕາເວັນຕົກທີ່ ປະກອບດ້ວຍກີນີ ໄລບີ ເຣຍ ແລະຊີເອຣາເລອອນ ຢ່າງໜ້ອຍ 24,340 ຄົນໄດ້ຕິດເຊື້ອອີໂບລາ ນັບຕັ້ງແຕ່ໄດ້ ເກີດລະບາດ ຢູ່ອາຟຣິກາຕາເວັນຕົກ ຊຶ່ງເລີ້ມຂຶ້ນໃນເດືອນທັນວາ ປີ 2013 ໄລບີເຣຍ ເປັນປະເທດທີ່ມີຜູ້ຄົນເສຍຊີວິດຫລາຍທີ່ສຸດ ຈາກການລະບາດເຊຶ້ອ ອີໂບລາ ໂດຍມີໂຕເລກຫລາຍກວ່່າ 4,600 ຄົນ